
Maramurasul nostru! 


Ziarele publică telegrama prin care se anunță că sa numit 
consul al Rominiei la Hust, „Chust“, un excelent tinăr diplomat, 
care va avea să îndeplinească în acest Maramurās, asupra căruia 
se întind atitea poite și care cuprinde în el însuşi periculoasa 
problemă a Marii Ucraine, menită să treacă şi peste Bucovina la 
Nord de Prut, și alte interese decit acelea pur comerciale care 
se încredințează de obiceiu consulilor. 

Felul cum se scrie numele Hustului, ca și acela în care se va 
preface vechiul Muncaciu, odinioară Muncacevo, ca pentru Slovaci, 
iar acum trebuind să se supună celei mai stricte ortografii un- 
guresti, arată cit de străini sîntem noi, prin nu știu ce pregătire 
şcolară lipsită de seriositate şi de orizont, de lucrurile care ar 
trebui să fie socotite ca tinind mai de aproape de ființa noastră 
şi de rosturile noastre în viitor. 


1 În ziarul Romănia, no. 197, d. Petre Petrinca dă aceste preţioase stiri: 

„Atillio Tamaro (La lotta delle razze nell Europa Danubiana) ni spune că 
Rominii anexati Cehoslovaciei prin Marele Rāzboiu sint:raspinditi in jude- 
tele: Maramurăş (239/,), Bereg (0,2°/,), Ung (0,1°/,), Ugocea (10,6 /,). 

E. A. Monfosca (Le minoranze nazionali contemplate dagli atti inter- 
nazionali“, vol. I, p. 211) ni dă două statistici cu privire la Rominii din 
Rusia subcarpatică; in prima “statistică Rominii sint trecuţi cu cifra de 
53.516 suflete, iar in a doua sinttatăta în număr de 80.000. În harta na- 
tionalitātilor a lui Montosca, Rominii sînt arātati cu ciira de 53.000 suflete 
(p. 254). În statisticile lui Monfosea sînt trecuţi si Rominii maghiarisati ori 
rutenisati. 

Dr. E. Ammende (Die Nationalitūten in den Staaten Europas) ni spune 
că minoritatea romînă din Rusia Subcarpatică este în număr de abia 14.828 

Aceasta explică, de alminteri, si aşa de trecătorul interes pe 
care l-a trezit iniţiativa bunilor Romini din Maramurāgul de la 
Nord de Tisa şi sprijinirea călduroasă a acestei idei de Liga 
Culturală, cînd a fost vorba ca numeroșilor Romini cari trăiesc 
în frumosul Tinut ce se întinde dincolo de granița noastră să li 
se asigure, sau supt steagul romănesc, sau intr'o autonomie ga- 
rantată, in care să nu se amestece învăţători propagandisti ucrai- 
nieni si un cler cistigat, cînd este unit, adesea ori de ideia 
„întregirii unguresti*, si lipsa de orice sentiment de părere de 
rău că şi prietenii noştri de la Praga, cu toate fagaduielile date 
întrun moment, au trecut dincolo de acest drept romănesc și 
că guvernul de la Hust ma arătat nicio preocupare în sensul 
satisiacerii unor dorinti legitime, chiar dacă Sar fi ținut a se 
păstra granița naturală a Tisei. De fapt, cum se vede a din 
aceia că, de atitea ori, ziarele, vorbind «de localităţi din Ardeal 
care ni aparţin acum nouă, întrebuinţează încă numele pe care 
le purtau pe vremea ungurească, această atitudine de indi- 
ferenta, alături de absența oricărui devotament pentru gindirea 
romănească si pentru cărţile în limba noastră, e unul din tristele 


suflete. După recensămîntul cehoslovac din 19:0, Rominii din Rusia sub- 
carpatică sînt în număr de 13.004. 

Joseph Chmelar (La minorité polonaise en Tchecoslovaquie), in 1935, 
ni arată in Rusia Subcarpatică un număr de abia 12.641 Romini („En Russie 
subcarpathique, il existe une petite minorité roumaine, qui ne compte que 
12.641 ames‘). 

Alţi specialişti ni spun că numărul minorităţii romine din Rusia Subcarpa- 
tică este de 25.000-30 000 suflete. 

Majoritatea Rominilor din Maramurăşul de peste Tisa sint astăzi de con- 
fesiune greco-catolică. In satele lor s: ailă biserici foarte vechi, construite 
din lemn de stej ır, ca e au caracteristica arhitectonică extrem de interesantā. 

In comuna Apsa-de-jos se află două biserici romaneşti, conduse de preoţi 
romini. De această parohie se tin filialele romānesti: Cires, Valea Seradei, 
Botcăuţi şi Dealul Ursului. 

In Apşa de-mijloc, de asemeni se află două biserici unite romine, de care 
se tin cătunul rominesc Plāiut şi comuna romănească Apsa-de-sus. 

În Slatina se află de asemeni o biserică greco-catolică romină, care are ca 
filială cătunul rominesc Hândal sau Ocna. 

O altă parohie gr.-cat. romînă se află în comuna rumāneascā Biserica Albă. 

Parohiile gr.-cat. romine din Rusia subcarpatică sînt conduse de către 
preoți romini. 

În 1985, Rominii din Maramurăşul de peste Tisa aveau şase preoţi romini, 
supuşi jurisdictiunii Episcopiei unite romine de Gherla“, 

semne ale vremurilor. Ni se arată încă odată cit de departe 
sîntem noi, în minunatul Stat pe care ni l-a creat îndărătnica 
resistenta a ţăranului nostru și simțul de dreptate pe care l-a 
avut, fie și întrun singur moment, Europa învingătoare, pentru 
triumful dreptului, de acea: conștiință de noi înșine, fara care 
toate fundațiile politice sint deschise tuturor amenințărilor, expuse 
tuturor primejdiilor, ingrijorind pe cei cari, cu atita iubire şi cu 
o trudă așa de îndărătnică, au lucrat pentru atingerea unor ţinte 
care de a doua zi, din lipsa de cunoştinţe îndestulătoare a po- 
porului întreg, pot să ajungă din nou în discuţie. 

De aceia, în lupta statornică pe care o duc împotriva acestui 
esenţial neajuns al fiintii noastre morale, am crezut că este vre- 
mea sā se vorbească în altă forma deci: a unor discuţii istorice 
recente, în care din nenorocire cele două Bisericii romănești, cea 
ortodoxă și cea unită, se înfruntă în polemici pline de amara- 
ciune, de chestiunea, prea mult scăpată din vedere, nu numai a 
rosturilor noastre nationale, dar sia rosturilor politice de caracter 
istoric venite din conştiinţa mai tare a altor vremuri, pe care 
le-a avut națiunea noastră acolo, în Maramuras. 


Aceste drepturi sînt întradevăr foarte vechi. Ele ni vin de la 
cei mai îndepărtați strămoși ai noştri. Fără să aibă cineva con- 
ştiinţa permanentei elementului ancestral în văile acestor frumoși 
munţi, s'ar înșela asupra vechimii înseși a stāruinļii în aceste 
locuri a raselor de unde vine, prin SE romană, însăşi 
ființa: noastră. 

Maramurasul poartă un nume care nu poate veni de aiurea decit 
din moștenirea noastră dacă. Vechea ipotesă că el ar fi alcătuit 
din numele a două rîuri trebuie înlăturată, un astiel de cas ne- 
presintindu-se nicăiri în formarea nomenclaturii geogratice. 

Este mult mai protabil că și in Mara sizin Murăş este aceiași 
veche rădăcină tracică a acelor strămoşi daci, precum, în ce 
priveşte pe alti strămoși laturalnici, Scitii, în „Olt“, în „Oltenia“ si in 
„Olteniţa“ „trebuie sā se recunoască o altă rădăcină pentru același 
concept, al riului. - 

Nu numai că recunoaștem această ascendență a rădăcinilor 
rasei noastre în numele Maramurasului, dar în ţinuturile vecine, 
unde a fost odinioară o populaţie romănească foarte numeroasă, 
care s'a slavisat numai de prin secolul al XIV-lea înainte, Un- 

gurii cel puţin nu pot să revendice nicio prioritate pe basa 
aceasta a numelor geografice, Slavii ei insisi transmitind nume 
care pot să vină de la dinşii numai prin mijlocirea Rominilor 
cari se aflau în jurul lor şi pe cari au izbutit să şi-i asimileze. 

întradevăr numele comitatului Ug, romaneste Ugocea, — el se 
asamănă cu numele lui Ugrin, din părţile Făgăraşului, pe care 
îl reclamă cu atita îndărătnicie Ungurii, — arată, în această forma 
pe care-o are în limba noastră, legătura cu atitea alte nume de 
accidente geografice sau de formaţii regionale, precum ar fi: pasul 
Bratocei sau nume ca Murgociu, Buhociu, s. a. m. d. lar celalt 
comitat, care se leagă în chipul cel mai strîns cu Maramurășul, 
comitatul de Bereg, nu afla pentru numele său nimic corespon- 
dent în tesaurul lexical unguresc, ci avem a face cu o vocalisare 
ungurească a cuvîntului de breg, care, cum se dovedeşte prin 
atitea exemple în Balcani, ca Bregova, Cerveni-Breg, nu înseamnă 
altceva decit: trecătoare peste un riu. 

Deci nomenclatura geografică spune aceasta: 

Sau străvechi nume, care nu pot veni decît din originea traco- 
dacică, direct asupra noastră, sau nume slave acomodate cu felul 
nostru de-a vorbi si represintind acea mijlocire a elementului 
românesc, care se intilneste dincolo de Carpaţi, de la un capăt 
la altul al tuturor regiunilor. 

Toţi munţii sînt plini de o nomenclatură romănească, pe care 
o intilneste cineva si în regiunile unde noi, ca limbă, dar nu ca 
obiceiuri, ca înfăţişare, ca îmbrăcăminte și artă, nu mai existăm 
de mult. Este întocmai asa ca în Galiţia, unde aceste nume ro- 
manesii ale muntelui merg pănă la elementele valahe din apro- 
pierea Cracoviei, cu arta lor aşa de caracteristică, absolut deose- 
bită de cea naţională polonă. 

Anumite tendentioase cărți ungurėsti presintă regiunea Mara- 
murășului, de altfel ca si cea mai mare parte din Secuime, ca 
fiind absolut nelocuită. Rominii ar îi venit și s'ar fi așezat acolo 
printr'o emigrație de un caracter foarte tărziu. Nenorocita ideie 
falsă, care a intrat gi întrun fel de conștiință populară a Ungurilor 
din Romănia, cum mi s'a dovedit de curind printr'o scrisoare 
injurioasă, de caracter semi-popular, care mi-a venit din Secuime 
în legătură cu conferința mea precedentă. 

Dacă ar fi aga, dacă Rominii ar fi niște pribegi pe cari i-a 
adus capriciul vintului, dacă ei ar fi venit, cum credeau chiar și 

anumiti cugetatori slovaci din Praga, pe urma agezarii Rutenilor, 
şi aceștia ar fi elementul cel vechiu, atunci nu sar lămuri de ce 
marele rege, cavaler şi conducător de cruciată, Ludovic, din se- 
colul al XIV-lea, ar îi recurs, în crearea armatei sale de „viteji“, 
în primul rind la voevozii nostri din aceste parti maramurasene. 
Nimeni nu s’a gindit vre-odata sa se sprijine militar pe elemente 
abia sosite, nu indestul de înrădăcinate, neavînd prin urmare cu 
pămîntul alt caracter decit al unei concesii. Si în multele acte 
maramurășene tipărite de răposatul loan Mihalyi nu se găsește 
niciunul care sā arate întiia stabilire a unui conducător de Ro- 
mini pe săraca brazdă maramurășeană, pe care, de alminteri, 
aceştia ar fi fost oamenii cei mai neghiobi din lume dacă ar fi 
preferat-o in locul şesurilor vecine, unde și-ar fi găsit alte îm- 
prejurări de viaţă. Pentru ca acești oameni să fie, nu numai 
sprijinitori ai Coroanei ungare, în noua şi atit de indrāzneata ei 
ofensivă către Răsărit, dar si în stare să creeze alături, în 
două forme deosebite, care s'au contopit pe urmă, noua „tara 
romănească a Moldovei“, cu Dragoş şi Bogdan, pentru aceasia 
trebuia o populație etnică de mare vechime, deprinsă cu apărarea 
graniței şi avind un prisos de energie care să se poată revărsa 
asupra ținuturilor vecine. 

Mai mult decît atita: conducătorii aceştia romini aveau o 
conştiinţă atit de înaltă de rostul lor, încît li s'a părut că trebuie, 
nu numai să ridice lăcaşuri de închinare cum este cel din Peri, 
care se găseşte acum în Slovacia si care cel putin n'a ajuns să 
guste plăcerea „intregirii ungurești“, dar ei au vrut, acei voevozi 
de la slirgitul secolului al XIV-lea, Balica si Dragu, cu nume aşa 
de frumos romanesti, să nu aibă nicio legătură bisericească, nu 
cu Vlădicii romini, cari nu erau în aceste parti, dar tocmai cu 
fundațiile religioase ale Rutenilor vecini, de supt oblăduirea nea- 
mului litvano-rus al Corâiatovicilor. De aceia, fiind capabili și de 
legături toarte depărtate cu însuși Constantinopolul, ei au cerut 
de la Patriarhul ortodox ca el să-și infigā aici „crucea“, facind 
din egumenul acestei fundatii „stavropighiale“ un adevărat epis- 
cop, a cărui putere se întindea asupra multor ţinuturi din ve- 
cinătate. | 

Mai este de observat un lucru: dacă oamenii aceştia ar îi fost 
niște nou-veniti, a căror origine ar trebui căutată în Balcani, ei 
ar fi adus de acolo în actele publice limba slavonă și formele 

caracteristice pentru cancelarie de dincolo de Dunăre. În loc de 
aceasta, şi aici, ca si în Tara Hațegului, a trebuit influența for- 
melor de limbă, formelor de redacţie ale Rominilor de la Sud 
de Carpaţi, grăbiţi să împrumute pentru Biserică şi Stat vegmintul 
sud-dunărean slav, pentru ca, ici şi colo, să apară, peste mul- 
timea de documente latine, de alcătuire ungurească, rari casuri 
de documente avind celalt caracter. 

Apoi, pănă pe vremea lui Mihai Viteazul, sau păstrat în 
fruntea Maramurāsului, ca represintanti ai Coroanei ungurești, 
spani romini, cum sint Poganii, ajutaţi de alti căpitani, tot Ro- 
mini, cum este neamul Bilt. 

Oamenii aceștia sint asa de Romini, incit se folosesc de la o 
bucată de vreme de limba romănească, în care, la această graniţă, 
încă de pe la 1400 s'au tradus cărţile siinte, pentru înseşi ordinele 
care pleacă de la dinsii. 

Este astiel la aceşti boieri, cari şi-au luat acest titlu din Moldova 
creată de dinsii, numindu-si copiii „coconi“ și ,cocoane“, o con- 
știință romănească mai puternică decit chiar aceia a fraților liberi, 
cari trăiau oficial si bisericeste în forme de limbă împrumutată. 

Nimic nu este mai explicabil deci decit ca, atunci cînd Mihai 
Viteazul a ajuns prin voința vremurilor stăpin pe Ardeal, el sa 
ceară cu toată hotărîrea, in toate instrucţiile pe care le-a dat 
solilor săi, ca acest Maramurās să-i fie întreg încredinţat, speci- 
ficind înainte de toate, alături de nevoia ce o simtia de a stăpini 
Ardealul si ţinutul Bihorului, si acesta al Maramurāsului, specificind 
că priveşte ca principal centru al lui Hustul. 

Citez, din aceste instructii, una tot în limba pe care o intrebuintau 
spanii maramuraseni : 

„Oradea cu Ținutul Bihorului şi Hustul cu Ținutul Maramu- 
răşului si ţinuturile Crasnei și ale Solnocului si ale Sărandului 
şi Nagbaia (Baia-Mare) cu Baia-de-Sus gi toate ţinuturile lor, aşa 
cum se învoise Casa de Austria să le lase stapinitorului Ardea- 
lului altă dată“. 

O alta: „Cele cinci varmeghii care sînt Bihorul si Solnocul de 
mijloc, Maramurășul, Sărandul, Crasna să rumpă aicea cătră 
Ardeal, cu cetăţile si cu ţinuturile, cum au fost mai denainte 
vreame, cum cetățile de pre margini ce se vor slobozi din 
mina paginilor spre dumnealui (Mihai): Timisoara, Felnacul, Cea- 

nadul, Bescherecul, Panciova, Berinul, cu toate ţinuturile cite 
sînt pănă în Dunăre, să fie moșie fir pre tir.“ 

În lanuar 1600, Basta se plingea că Mihai vrea să ocupe cu 
sila Hustul, Chioara și alte cetăţi, și dușmanul pănă la moarte 
al lui Mihai facea să între tot cu sila o garnisoana de Nemti, 
inlāturind pe Ungurii cari fuseseră pănă atunci acolo. 

În această vreme, pănă tărziu, în 1601, Gheorghe Pogan era 
socotit ca un stapinitor aproape autonom al Maramurasului, păs- 
trindu-se liber de orice acţiune între cei trei rivnitori ai ţării: 
Mihai, Basta şi Sigismund Bâthory. 

De altiel, încă în Decembre 1599, a doua zi după biruinţa lui 
Mihai, pentru asigurarea lucrurilor din Maramurăş trebuia o 
înțelegere a lui Basta cu spanul ungur al ţării, cu Pogan, vice- 
şpanul, cu castelanul ungur din Hust şi cu boierii de acolo. 
. Pogan avea însă legăturile lui deosebite, permanente, cu Moldova 
lui leremia Movilă. 

La 1601 el se putea intitula „Gheorghe Pogany din Jeb, vice- 
span al Maramurāsului", si Bistritenii il onorau ca pe un vecin 
puternic. 

In ce priveşte chiar Ungvār, Uzhorodul de ieri al Slovacilor, 
un raport din Mart 1600 arată că această cetate era legată de 
Chioara și încredințată boierului romin Aga Leca, in fruntea a 
1.200 de Romini !. 

Asa de necesară îi părea lui Mihai stăpînirea în aceste locuri, 
încit el, care a întărit Scaunul bisericesc al Rominilor din Ardeal, 
a luat pe egumenul Sirghie de la Tismana şi l-a aşezat sa tie 
Vlădică acolo, în Maramurās, chiar în Muncaciu. 


Clipa aceasta unică a trecut, dar nimeni n'a putut să rupă 
continuitatea Maramurūsului cu toate rosturile noastre. 

Episcopii au dăinuit acolo necontenit pănă la Stoica și Dosoftei, 
de la începutul secolului al XVIII-lea *. O țărănime sărăcită mai 
tărziu, înecată de o Evreime de ultimă speţă, absolut necivili- 
sata, şi-a păstrat conștiința de „boierie“ pănă în timpurile noastre 
si tot ceia ce se leagă ca mindrie de dinsa. Cind, cu atita greu- 


1 Toate dovezile în Documentele luj Mihai Viteazul ce am publicat ca 
volumul XII din colecţia Hurmuzaki. 

2 V. Iorga, Studii si doc., XII, p. XXXVII si urm., Istoria Bisericii Ro- 
mdnilor din Maramurds şi Istoria Bisericii românești. 

tate, niste ctitori modesti au putut ridica bisericuța lui Moisi 
patriarhul, de la Moiseiu, în Maramuras, călugării de la Putna au 
fost rugaţi să-și trimeată represintantii lor la sfințire, ctitoria lui 
Stefan-cel-Mare unindu-se astiel, in acest act solemn, cu aceia a 
descendenților umili din însuși neamul care întemeiase Moldova !. 

Cînd în părţile bistritene si maramurășene, la începutul seco- 
lului al XVIII-lea, a intrat Mihai Racoviţă, Domnul Moldovei, 
răsbunător contra Austriecilor, el a dat ordin ca toată aceasta 
populaţie romănească sa fie crutata de neajunsurile războiului ?. 

Pănă în zilele noastre aristocrația romănească de acolo s'a 
păstrat, si, pe o vreme cînd numai cei mai cutezători se puteau 
gîndi la întinderea Statului romin dincolo de Carpaţi, unul 
din Mihalesti, cari au dat pe Mitropolitul Victor de la Blaj, 
culegea' cu un sentiment de adincă pietate istorică tot ce putea 
servi pentru a descoperi pe inaintasii din rindul „vitejilor“ de 
odinioară, din cari se cobora și neamul său. De altiel seful 
Ruteniei maramurasene se chiamă azi Volosin, „Rominul“. Iar, in 
ajunul războiului pentru Independenţă, un admirabil copil de 
preot din Maramuras, Artemie Anderco, călătorind, cu o bursă 
particulară din Bucuresti, în Italia, în Franța, impregnindu-se de 
simţul latinitatii, se intovarasia cu studeutii romini veniți din 
toate părţile romăneşti libere, şi croia pentru viitor planuri mari, 
pe care o moarte năprasnică l-a împiedecat de a le urmări mai 
departe *, 

lată ce ne leagă de Maramuras. Dacă ignoranta face pe cei 
mai multi să nu se gindeasca la aceasta, cel putin cînd li se 
învederează ceia ce n’au ştiut, ei au datoria dea păstra cunoștința 
ca o contribuţie esenţială la simţul de întregime romănească, 
împreună cu toate datoriile care derivă, la orice moment, dintr'insul. 


! V. Iorga, în Biserica ortodoxă română, 1938. 
Cronica lui Chiparisa, in C. Erbiceanu, Cronicarii greci. 
* S'au publicat de mine, în Neamul Românesc literar, şi extras, 

